Հավելված 1

Հայաստանի Հանրապետության

Գեղարքունիքի մարզի Սևան համայնքի

ավագանու` 16.04.2024թ. N 44- Ա որոշման

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶԻ ՍԵՎԱՆ  
ՀԱՄԱՅՆՔԻ 2024 ԹՎԱԿԱՆԻ ԲՅՈՒՋԵԻ 1-ԻՆ ԵՌԱՄՍՅԱԿԻ  
 ԿԱՏԱՐՄԱՆ ՀԱՂՈՐԴԱԳՐՈՒԹՅՈՒՆ

**Եկամուտներ**

Սևան համայնքի 2024թ.-ի առաջին եռամսյակի բյուջեի եկամուտների /վարչական և ֆոնդային բյուջեները միասին/ պլանը կատարվել է 99,5%-ով: 749,0 մլն. դրամ պլանային եկամուտների դիմաց հավաքագրած և պետական բյուջեից հատկացված դոտացիան կազմել է 745,1 մլն. դրամ, թերակատարումը կազմել է 3.9 մլն. դրամ, այդ թվում` վարչական բյուջեի գծով առկա է 1.0 մլն. դրամ եկամուտների թերակատարում, ֆոնդային բյուջեի գծով թերակատարումը կազմել է 2․8 մլն. դրամ:

Համայնքի 2024թ.-ի առաջին եռամսյակի բյուջեի վարչական մասը կատարվել 99,8%-ով / պլան` 473,5մլն. դրամ, փաստացի` 472,5 մլն. դրամ/: Վարչական բյուջեում սեփական եկամուտները կատարվել են 99․2 %-ով / պլան` 133,8 մլն. դրամ, փաստացի` 132,8 մլն. դրամ/: Թերակատարումը կազմել է 1,0 մլն դրամ կամ 0,8 %: Եկամտատեսակներից գերակատարվել է գույքահարկ շենք-շինությունների գծով՝ 187,4%, տեղական տուրքերը՝ 148,4%, պետական տուքերը՝ 131,4%, հողի, գույքի վարձակալությունը՝ 120,9%։ Թերակատարվել է փոխադրամիջոցների գույքահարկը՝ 92,4%, հողի հարկի մուտքերը, անշարժ գույքի հարկը, աղբահանության վարձավճարները։ Ոչ հարկային եկամուտների գծով գերակատարվել են ինքնակամ կառույցների օրինականացման և այլ եկամուտների գծով եկամտատեսակները, իսկ ուսումնական, ծնողական վճարների մասով օբյեկտիվ պատճառներով առկա է թերակատարում:

Համայնքի ֆոնդային բյուջեի եկամուտները կատարվել են 99,0 %-ով / ճշտված պլան` 275,4 մլն. դրամ, փաստացի` 272,6մլն. դրամ /:

Համայնքի ֆոնդային բյուջեի եկամուտների թերակատարման պատճառը օբյեկտիվ է՝ կապված համայնքում հողերի և հիմնական միջոցների օտարման բացակայության հետ:

Նախորդ` 2023թ.-ի 1-ին եռամսյակի համեմատությամբ համայնքի բյուջեի եկամուտներն ավելացել են 207,4մլն. դրամով կամ 38,6 տոկոսով, այդ թվում` վարչական մասով 102,2 մլն դրամի չափով /27,6 տոկոս/, ֆոնդային մասով` 105,2 մլն. դրամով /62.8 տոկոս/: ՍԵփական եկամուտներն պակասել են մոտ 8,0մլն. դրամով կամ 5,7 տոկոսով:

Համայնքի 2024թ.-ի առաջին եռամսյակի բյուջեի եկամուտների կատարման վերաբերյալ ավելի մանրամասն ցուցանիշները և համեմատականը 2023թ.-ի առաջին եռամսյակի հետ արտացոլված են հավելված 2-ում:

Համայնքի բնակավայրերի կողմից սեփական եկամուտների 2024թ.-ի առաջին եռամսյակի բյուջեի կատարման վերաբերյալ ավելի մանրամասն ցուցանիշները արտացոլված են հավելված 3-ում:

**Ծախսեր**

Հիմք ընդունելով եկամուտների կատարման ցուցանիշները` համապատասխանաբար կատարվել են համայնքի` 2024թ. առաջին եռամսյակի բյուջետային ծախսերը: Համայնքի բյուջեի ծախսերը կատարվել են 98,7 %-ով: 691,5 մլն. դրամ պլանային ծախսերի դիմաց փաստացի կատարվել է 682,6 մլն. դրամի ծախս, կամ թերակատարումը կազմել է 8.9 մլն. դրամ, կամ 1,3 % :

Վարչական բյուջեի ծախսերը կատարվել են 99.1 %-ով (պլան` 396,5.0 մլն. դրամ, փաստացի` 392,8 մլն. դրամ), թերակատարումը կազմել է 3,7 մլն. դրամ /0,9 տոկոս/: Վարչական բյուջեի փաստացի ծախսերի 33,8%-ը կամ 132,9 մլն. դրամ կազմել են կրթության և մշակույթի ծախսերը, 114,9 մլն.դրամ /29,3տոկոս/` ընդհանուր բնույթի համայնքային ծառայությունները` 82,7մլն. դրամ /21,1 տոկոս/` սանիտարական մաքրման ծախսեր:

Ըստ առանձին ոլորտների` համայնքի 2024թ. առաջին եռամսյակի բյուջեի ծախսերը կատարվել են հետևյալ չափերով՝ կրթության ծախսերը` 99,7 % , մշակույթի ծախսերը` 98,9%, սանիտարական մաքրման ծախսեր 99,6 %:

2024թ. համայնքի առաջին եռամսյակի բյուջեի ֆոնդային մասի ծախսերը կատարվել են 97,8%-ով (պլան` 355,0 մլն. դրամ, փաստացի ծախս` 347,2 մլն. դրամ): Համայնքի 2024թ. առաջին եռամսյակի ֆոնդային բյուջեից վճարվել է 332,8 մլն. դրամ ասֆալտապատման, փոսային հիմնանորոգման համար, այդ թվում` նախորդ տարվանից տեղափոխված պարտքեր:

Համայնքի 2024թ.-ի առաջին եռամսյակի ծախսերի կատարման վերաբերյալ ցուցանիշներն արտացոլված են հավելված 3-ում:

**Պարտքեր**

2024թ. հունվարի 1-ի դրությամբ վարչական բյուջեի գծով կուտակվել են միայն ընթացիկ պարտքերը, որոնք մարվել են 1-ին եռամսյակի ընթացքում: 2024թ. հունվարի 1-ի դրությամբ ֆոնդային բյուջեի գծով առկա էր 686,3 մլն. դրամի պարտք, այդ թվում` 656,4 մլն դրամը գյուղական նախկին համայնքներից տեղափոխված պարտքեր, որից 428,3 մլն․ դրամը՝ պետական բյուջեից ստացվող սուբվենցիա:

2024թ.-ի 1-ին եռամսյակի ընթացքում մարվել է 338,1 մլն. դրամ պարտք, այդ թվում՝ 127,9 մլն․ դրամ սուբվենցիայի հաշվին:

2024թ.-ի ապրիլի 1-ի դրությամբ համայնքի ֆոնդային բյուջեի ընդհանուր պարտքը կազմում է 318,3 մլն. դրամ: